ddrg/super_eurlex huggingface dataset:
T-736/15. sz. ügy: A Törvényszék 2017. október 19-i ítélete – Aldi kontra EUIPO – Sky (SKYLITe) („Európai uniós védjegy – Felszólalási eljárás – A skylite európai uniós ábrás védjegy bejelentése – SKY korábbi európai uniós szóvédjegy – A korábbi védjegy használatának igazolása – A 207/2009/EK rendelet 15. cikkének (1) bekezdése és 42. cikkének (2) és (3) bekezdése – A 2868/1995/EK rendelet 22. szabályának (2) bekezdése – Viszonylagos kizáró ok – Összetéveszthetőség – A 207/2009 rendelet 8. cikke (1) bekezdésének b) pontja”)

A Törvényszék 2017. október 19-i ítélete – Aldi kontra EUIPO – Sky (SKYLITe)

(T-736/15. sz. ügy) ( 1 )

„(„Európai uniós védjegy — Felszólalási eljárás — A skylite európai uniós ábrás védjegy bejelentése — SKY korábbi európai uniós szóvédjegy — A korábbi védjegy használatának igazolása — A 207/2009/EK rendelet 15. cikkének (1) bekezdése és 42. cikkének (2) és (3) bekezdése — A 2868/1995/EK rendelet 22. szabályának (2) bekezdése — Viszonylagos kizáró ok — Összetéveszthetőség — A 207/2009 rendelet 8. cikke (1) bekezdésének b) pontja”)”

Felek

Felperes: Aldi GmbH & Co. KG (Mülheim an der Ruhr, Németország) (képviselők: N. Lützenrath, U. Rademacher, C. Fürsen és N. Bertram ügyvédek)

Alperes: az Európai Unió Szellemi Tulajdoni Hivatala (EUIPO) (képviselő: H. O’Neill meghatalmazott)

A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Sky plc (Isleworth, Egyesült Királyság) (képviselő: C. J. Barry solicitor)

Az ügy tárgya

Az EUIPO negyedik fellebbezési tanácsának a Sky és az Aldi közötti felszólalási eljárással kapcsolatban 2015. október 20-án hozott határozata (R 2771/2014-4. sz. ügy) ellen benyújtott kereset.

Az ítélet rendelkező része

1) A Törvényszék a keresetet elutasítja.

2) A Törvényszék az Aldi GmbH & Co. KG-t kötelezi a költségek viselésére.

( 1 ) HL C 90., 2016.3.7.
HU Az Európai Unió Hivatalos Lapja C 402/24

A Törvényszék 2017. október 11-i ítélete – Osho Lotus Commune kontra EUIPO – Osho International Foundation (OSHO)

(T-670/15. sz. ügy) (1)

((„Európai uniós védjegy - Törlési eljárás - OSHO európai uniós szóvédjegy - Feltétlen kizáró ok - Leíró jelleg hiánya - Megkülönböztető képesség - A 207/2009/EK rendelet 7. cikke (1) bekezdésének b) és c) pontja [jelenleg az (EU) 2017/1001 rendelet 7. cikke (1) bekezdésének b) és c) pontja] - Közrendbe ütközés hiánya - A 207/2009 rendelet 7. cikke (1) bekezdésének f) pontja [jelenleg az (EU) 2017/1001 rendelet 7. cikke (1) bekezdésének f) pontja]”))

(2017/C 402/30)

Az eljárás nyelve: német

Felek

Felperes: Osho Lotus Commune eV (Köln, Németország) (képviselő: M. Viefhues ügyvéd)

Alperes: az Európai Unió Szellemi Tulajdoni Hivatala (EUIPO) (képviselők: P. Ivanov és A. Schifko meghatalmazottak)

A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Osho International Foundation (Zürich, Svájc) (képviselő: B. Brandreth, barrister)

Az ügy tárgya

Az EUIPO negyedik fellebbezési tanácsának az Osho Lotus Commune és az Osho International Foundation közötti törlési eljárással kapcsolatban 2015. szeptember 22-én hozott határozata (R 1997/2014-4. sz. ügy) ellen benyújtott kereset.

Az ítélet rendelkező része

1. A Törvényszék a keresetet elutasítja.

2. A Osho Lotus Commune eV saját költségein felül viseli az Európai Unió Szellemi Tulajdoni Hivatala (EUIPO) részéről felmerült költségeket is.

3. Az Osho International Foundation maga viseli saját költségeit.

(1) HL C 27., 2016.1.25.
HU Az Európai Unió Hivatalos Lapja C 369/8

A Törvényszék 2017. szeptember 14-i ítélete – Università del Salento kontra Bizottság

(T-393/15. sz. ügy) (1)

(„Választottbírósági kikötés - »Alapvető jogok és jogérvényesülés« általános program - »Büntetőjogi jogérvényesülés« egyedi program - A Bizottság által valamely támogatási megállapodás végrehajtása teljesítéseként kifizetett összegek behajtása - A követelések beszámítása - A kereset részleges átminősítése - Annak megállapítása iránti kérelem, hogy valamely szerződéses követelés nem áll fenn”)

(2017/C 369/10)

Az eljárás nyelve: olasz

Felek

Felperes: Università del Salento (Lecce, Olaszország) (képviselő: F. Vetrò ügyvéd)

Alperes: Európai Bizottság (képviselők: kezdetben L. Di Paolo, F. Moro, L. Cappelletti és O. Verheecke, később L. Di Paolo, F. Moro és O. Verheecke meghatalmazottak)

Az ügy tárgya

Egyrészt az EUMSZ 263. cikk alapján arra irányulóan benyújtott kérelem, hogy először is semmisítsék meg a 2015. május 4-i D/C4 – B.2 – 005817. sz. bizottsági határozatot, amellyel a Bizottság beszámítást alkalmazott a felperesnek az Entice (Explaining the nature of technological innovation in Chinese enterprises) elnevezésű projekt keretében egy szerződés teljesítése vonatkozásában fennálló követelése és a felperesnek egy másik, „Judicial Training and Research on EU crimes against environment and maritime pollution” elnevezésű projekt keretében egy szerződés teljesítése vonatkozásában fennálló tartozása között, másodszor semmisítsenek meg minden korábbi, későbbi vagy mindenesetre e határozathoz kapcsolódó további határozatot, harmadszor pedig kötelezzék a Bizottságot arra, hogy fizesse meg a felperes részére az Entice projekt végrehajtása alapján neki járó összegeket, másrészt az EUMSZ 272. cikk alapján annak megállapítása iránt benyújtott kérelem, hogy a Bizottság által a második projekt végrehajtása címén érvényesített követelése nem áll fenn.

Az ítélet rendelkező része

1) A Törvényszék a keresetet elutasítja.

2) A Törvényszék az Università del Salentot kötelezi a költségek viselésére.

(1) HL C 311., 2015.9.21.
HU Az Európai Unió Hivatalos Lapja C 32/20

A Törvényszék 2017. december 11-i ítélete – JT kontra EUIPO – Carrasco Pirard (QUILAPAYÚN)

(T-249/15. sz. ügy) (1)

((„Európai uniós védjegy - Felszólalási eljárás - A QUILAPAYÚN európai uniós ábrás védjegy bejelentése - Viszonylagos kizáró ok - Közismert védjegy - A 207/2009/EK rendelet 8. cikke (2) bekezdésének c) pontja [jelenleg az (EU) 2017/1001 rendelet 8. cikke (2) bekezdésének c) pontja] - Védjegyjogosult”))

(2018/C 032/26)

Az eljárás nyelve: spanyol

Felek

Felperes: JT (képviselő: A. Mena Valenzuela ügyvéd)

Alperes: az Európai Unió Szellemi Tulajdoni Hivatala (képviselő: E. Zaera Cuadrado meghatalmazott)

A többi fél az eljárásban: Eduardo Carrasco Pirard (Santiago, Chile) és hét másik, fellebbezési tanács előtti eljárásban részt vevő fél, akiknek neveit az ítélet melléklete tartalmazza

Az ügy tárgya

Az EUIPO második fellebbezési tanácsának az egyrészről JT, másrészről Carrasco Pirard és az EUIPO fellebbezési tanácsa előtti eljárásban részt vevő, a mellékletben megnevezett többi fél közötti felszólalási eljárással kapcsolatban 2015. március 13-án hozott határozata (R 354/2014-2. sz. ügy) ellen benyújtott kereset.

Az ítélet rendelkező része

1) A Törvényszék az Európai Unió Szellemi Tulajdoni Hivatala (EUIPO) második fellebbezési tanácsának 2015. március 13-i határozatát (R 354/2014-2. sz. ügy) hatályon kívül helyezi.

2) A Törvényszék a kereseti kérelmeket az ezt meghaladó részükben elutasítja.

3) A felek maguk viselik saját költségeiket.

(1) HL C 337., 2015.10.12.
8)

Az Icap plc, az Icap Management Services Ltd és az Icap New Zealand Ltd kötelesek viselni saját költségeik egynegyedét.
HU Az Európai Unió Hivatalos Lapja C 104/30

A Törvényszék 2018. február 5-i ítélete – PTC Therapeutics International kontra EMA

(T-718/15. sz. ügy) (1)

((„A dokumentumokhoz való hozzáférés - 1049/2001/EK rendelet - Az EMA birtokában lévő és a Translarna gyógyszerre vonatkozó forgalombahozatali engedély iránti kérelemmel összefüggésben benyújtott dokumentum - Harmadik személy számára a dokumentumhoz való hozzáférést biztosító határozat - A kereskedelmi érdekek védelmére vonatkozó kivétel - A bizalmas jelleg általános vélelmének hiánya”))

(2018/C 104/38)

Az eljárás nyelve: angol

Felek

Felperes: PTC Therapeutics International Ltd (Dublin, Írország) (képviselők: kezdetben C. Thomas barrister, G. Castle, B. Kelly, H. Billson solicitors és M. Demetriou QC, később: C. Thomas, M. Demetriou, G. Castle és B. Kelly)

Alperes: Európai Gyógyszerügynökség (EMA) (képviselők: T. Jabłoński, A. Spina, S. Marino, A. Rusanov és N. Rampal Olmedo meghatalmazottak)

A felperest támogató beavatkozó: European Confederation of Pharmaceutical Entrepreneurs (Eucope) (képviselők: D. Scannell barrister és S. Cowlishaw solicitor)

Az ügy tárgya

Az EMA-nak az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001. L 145., 43. o.; magyar nyelvű különkiadás 1. fejezet, 3. kötet, 331. o.) értelmében harmadik személy számára egy, a Translarna gyógyszerre vonatkozó forgalombahozatali engedély iránti kérelemmel összefüggésben benyújtott információkat tartalmazó dokumentumhoz való hozzáférés biztosításáról szóló, 2015. november 25-i EMA/722323/2015. sz. határozatának megsemmisítése iránt az EUMSZ 263. cikk alapján benyújtott kérelem.

Az ítélet rendelkező része

1) A Törvényszék a keresetet elutasítja.

2) A PTC Therapeutics International Ltd a saját költségein felül viseli az Európai Gyógyszerügynökség (EMA) részéről felmerült költségeket is, ideértve az ideiglenes intézkedés iránti eljárás költségeit.

3) A European Confederation of Pharmaceutical Entrepreneurs (Eucope) maga viseli saját költségeit.

(1) HL C 59., 2016.2.15.
HU Az Európai Unió Hivatalos Lapja C 72/31

A Törvényszék 2018. január 18-i ítélete – Kenup Foundation és társai kontra EIT

(T-76/15. sz. ügy) (1)

((„Kutatás és technológiafejlesztés - EIT - »Horizont 2020« kutatási és innovációs keretprogram - Tudományos és innovációs társulás kijelölésére irányuló pályázati felhívás - A felperesek ajánlatának elutasítása - 294/2008/EK rendelet - 1290/2013/EU rendelet - Jogosulatlan hatáskör-átruházás”))

(2018/C 072/39)

Az eljárás nyelve: angol

Felek

Felperesek: Kenup Foundation (Kalkara, Málta), Candena GmbH (Lüneburg, Németország), CO BIK Center odličnosti za biosenzoriko, instrumentacijo in procesno kontrolo (Ajdovščina, Szlovénia), Evotec AG (Hamburg, Németország) (képviselők: kezdetben U. Soltész, C. Wagner, H. Weiß és A. Richter, később U. Soltész, H. Weiß és A. Richter, végül U. Soltész és H. Weiß ügyvédek)

Alperes: Európai Innovációs és Technológiai Intézet (EIT) (képviselők: M. Kern meghatalmazott, segítője: P. de Bandt és M. Gherghinaru ügyvédek)

A felpereseket támogató beavatkozók: Máltai Köztársaság (képviselő: M. E. Perici Calascione ügyvéd) és Stiftung Universität Lüneburg (képviselő: F. Oehl ügyvéd)

Az ügy tárgya

Az „Innováció az egészséges életmód és az aktív időskor szolgálatában” tudományos és innovációs társulás (TIT) kijelöléséről és a Kenup konzorcium által benyújtott pályázat elutasításáról szóló, az EIT által 2014. december 9-én hozott határozatok – amelyek tartalmát a 2014. december 10-i levélben közölték – megsemmisítése iránt az EUMSZ 263. cikk alapján benyújtott kérelem.

Az ítélet rendelkező része

1) A Törvényszék megsemmisíti az „Innováció az egészséges életmód és az aktív időskor szolgálatában” tudományos és innovációs társulás (TIT) kijelölése és a Kenup konzorcium által benyújtott pályázat elutasítása tárgyában az Európai Innovációs és Technológiai Intézet (EIT) által 2014. december 9-én hozott határozatokat, amelyek tartalmát a 2014. december 10-i levélben közölték.

2) Az EIT maga viseli saját költségeit, valamint köteles viselni a Kenup Foundation, a Candena GmbH, a CO BIK Center odličnosti za biosenzoriko, instrumentacijo in procesno kontrolo és az Evotec AG részéről felmerült költségeket.

(1) HL C 146., 2015.5.4.
T-306/15. és T-484/15. sz. egyesített ügyek: A Törvényszék 2018. június 20-i ítélete – KV kontra EACEA („Választottbírósági kikötés – Az egész életen át tartó tanulás cselekvési programja (2007 – 2013) keretében kötött támogatási megállapodások – A NEST és a »This is IT« projektek – Nem támogatható költségek – A keresetek átminősítése”)

A Törvényszék 2018. június 20-i ítélete – KV kontra EACEA

(T-306/15. és T-484/15. sz. egyesített ügyek) ( 1 )

„(„Választottbírósági kikötés — Az egész életen át tartó tanulás cselekvési programja (2007 – 2013) keretében kötött támogatási megállapodások — A NEST és a »This is IT« projektek — Nem támogatható költségek — A keresetek átminősítése”)”

Felek

Felperes: KV (képviselő: S. Pappas ügyvéd)

Alperes: Oktatási, Audiovizuális és Kulturális Végrehajtó Ügynökség (EACEA) (képviselők kezdetben: H. Monet és D. Homann, később: H. Monet meghatalmazottak)

Az ügy tárgya

Az EUMSZ 272. cikk alapján annak megállapítása iránt benyújtott kérelem, hogy az EACEA – azzal, hogy nem támogathatónak nyilvánított a felperesnél a „Network of Staff and Teachers in childcare services” (NEST) és a „Facilitating and fostering digital competence through volunteers – This is IT” (This is IT) projektek keretében felmerülő bizonyos személyzeti költségeket – nem megfelelően értelmezte és alkalmazta az e projektekre irányadó szerződéses kikötéseket.

Az ítélet rendelkező része

1) A Törvényszék az eljárást befejező határozat meghozatala céljából egyesíti a T-306/15. és a T-484/15. sz. ügyet.

2) A Törvényszék a kereseteket elutasítja.

3) A Törvényszék KV-t kötelezi a költségek viselésére.

( 1 ) HL C 279., 2015.8.24.
T-104/15. sz. ügy: A Törvényszék 2018. június 20-i ítélete – KV kontra Bizottság („Az egész életen át tartó tanulás program [2007 – 2013] keretében kötött támogatási megállapodások – A »Green Business is Smart Business« és a »LadybizIT: Woman entrepreneurship on the verge of ICT« projekt – Nem támogatható költségek – Megsemmisítés iránti kereset – A Bizottság hatáskörének hiánya”)

A Törvényszék 2018. június 20-i ítélete – KV kontra Bizottság

(T-104/15. sz. ügy) ( 1 )

„(„Az egész életen át tartó tanulás program [2007 – 2013] keretében kötött támogatási megállapodások — A »Green Business is Smart Business« és a »LadybizIT: Woman entrepreneurship on the verge of ICT« projekt — Nem támogatható költségek — Megsemmisítés iránti kereset — A Bizottság hatáskörének hiánya”)”

Felek

Felperes: KV (képviselő: S. Pappas ügyvéd)

Alperes: Európai Bizottság (képviselők: kezdetben C. Gheorghiu és K. Skelly, később C. Gheorghiu, I. Rubene és J. King meghatalmazottak)

Az alperest támogató beavatkozó: Oktatási, Audiovizuális és Kulturális Végrehajtó Ügynökség (EACEA) (késviselők: kezdetben H. Monet és D. Homann, később H. Monet meghatalmazottak)

Az ügy tárgya

Az EUMSZ 263. cikkre alapított, a Bizottság 2014. december 16-i C(2014) 9706 final végrehajtási határozatának a megsemmisítése iránti kérelem, mivel a Bizottság mint megalapozatlant elutasította a felperes által az EACEA 2014. szeptember 23-i határozata ellen benyújtott keresetet, amely határozatban az EACEA a „Green Business is smart business” és a „LadybizIT: Woman entrepreneurship on the verge of ICT” európai projekt végrehajtására a felperes és az EACEA között 2010. szeptember 30-án és 2011. szeptember 9-én kötött támogatási megállapodásokra tekintettel bizonyos személyzeti költségeket nem támogathatónak nyilvánított.

Az ítélet rendelkező része

1) A Törvényszék megsemmisíti a Bizottság 2014. december 16-i C(2014) 9706 final végrehajtási határozatát.

2) A Törvényszék a keresetet az ezt meghaladó részében mint elfogadhatatlant elutasítja.

3) Az Európai Bizottság maga viseli saját költségeit, valamint a KV részéről felmerült költségeket.

4) Az Oktatási, Audiovizuális és Kulturális Végrehajtó Ügynökség (EACEA) maga viseli saját költségeit.

( 1 ) HL C 155., 2015.5.11.
C 392/20

A Törvényszék 2018. szeptember 19-i ítélete – HH Ferries és társai kontra Bizottság

(T-68/15. sz. ügy) (1)

((„Állami támogatások - A Sund-tengerszoros feletti vasúti és közúti állandó összeköttetés részére nyújtott támogatás - A Sund-tengerszoros feletti állandó összeköttetésre irányuló infrastruktúra-projekt részére a svéd és a dán állam által nyújtott közfinanszírozás - Állami kezességvállalások - Adóügyi támogatások - Kifogást nem emelő határozat - Állami támogatás hiányát megállapító határozat - Megsemmisítés iránti kereset - Megtámadható aktus - Elfogadhatóság - A hivatalos vizsgálati eljárás megindításának elmulasztása - Komoly nehézségek - A támogatási program fogalma - Valamely közös európai érdeket szolgáló fontos projekt megvalósításának előmozdítására nyújtott támogatások - A kezességvállalásban foglalt támogatási elem értékelése - A kezességvállalásban foglalt támogatás korlátozottsága - Arányosság - Jogos bizalom”))

(2018/C 392/23)

Az eljárás nyelve: angol

Felek

Felperesek: HH Ferries I/S, korábban Scandlines Øresund I/S (Helsingør, Dánia), HH Ferries Helsingor ApS (Helsingør), HH Ferries Helsingborg AB, korábban HH-Ferries Helsingborg AB (Helsingborg, Svédország) (képviselők: M. Johansson, R. Azelius, P. Remnelid és L. Sandberg-Mørch ügyvédek)

Alperes: Európai Bizottság (képviselők: L. Flynn, S. Noë, R. Sauer és L. Armati meghatalmazottak)

Az alperest támogató beavatkozók: Dán Királyság (képviselők: kezdetben C. Thorning, később J. Nymann-Lindegren meghatalmazottak, segítőjük: R. Holdgaard ügyvéd), Svéd Királyság (képviselők: kezdetben E. Karlsson, L. Swedenborg, A. Falk, C. Meyer-Seitz, U. Persson és N. Otte Widgren, később A. Falk, C. Meyer-Seitz, L. Zettergren és H. Shev meghatalmazottak)

Az ügy tárgya

A bizonyos intézkedéseket állami támogatásoknak nem minősítő, illetve a Sund-tengerszoros feletti vasúti és közúti állandó összeköttetésre irányuló infrastruktúra-projekt közfinanszírozásával kapcsolatos SA.36558 (2014/NN) és SA.38371 (2014/NN) – Dánia, valamint SA.36662 (2014/NN) – Svédország állami támogatásokkal szemben az EUMSZ 108. cikk (3) bekezdésében szabályozott előzetes vizsgálati eljárás végén kifogást nem emelő, 2014. október 15-i C(2014) 7358 final bizottsági határozat (HL 2014. C 418., 1. o. és HL 2014. C 437., 1. o.) megsemmisítése iránt az EUMSZ 263. cikk alapján benyújtott kérelem.

Az ítélet rendelkező része

1) A Törvényszék a 2014. október 15-i C(2014) 7358 final európai bizottsági határozatot megsemmisíti annyiban, amennyiben a Bizottság akként határozott, hogy a Dán Királyság által az Øresundsbro Konsortiet részére nyújtott, az értékcsökkenési leírásra és a veszteségátvitelre vonatkozó adóügyi támogatásokkal szemben, valamint a Dán Királyság és a Svéd Királyság által az Øresundsbro Konsortiet részére nyújtott kezességvállalásokkal szemben nem emel kifogást.

2) A Törvényszék a keresetet ezt meghaladó részében elutasítja.

3) A Bizottság saját költségein kívül köteles viselni a HH Ferries I/S, a HH Ferries Helsingor ApS és a HH Ferries Helsingborg AB részéről felmerült költségeket is.

4) A Dán Királyság és a Svéd Királyság maga viseli saját költségeit.

(1) HL C 138., 2015.4.27.
A Törvényszék 2018. július 12-i ítélete – Ausztria kontra Bizottság

(T-356/15. sz. ügy) (1)

((„Állami támogatások - Az Egyesült Királyság által a Hinkley Point atomerőmű C egysége javára nyújtani tervezett támogatás - Kompenzációs különbözeti szerződés, államtitkári megállapodás és hitelgarancia - A támogatást a belső piaccal összeegyeztethetőnek nyilvánító határozat - Az EUMSZ 107. cikk (3) bekezdésének c) pontja - Közérdekű cél - A nukleáris energia előmozdítása - Az állami beavatkozás szükségessége - A kezességvállalásokról szóló közlemény - A támogatási elem meghatározása - Arányosság - Beruházási támogatás - Működési támogatás - Az észrevételek benyújtásához való jog - Közbeszerzési eljárás - Indokolási kötelezettség”))

(2018/C 311/12)

Az eljárás nyelve: német

Felek

Felperes: Osztrák Köztársaság (képviselők: kezdetben C. Pesendorfer és M. Klamert, később G. Hesse és M. Fruhmann meghatalmazottak, segítőjük: H. Kristoferitsch ügyvéd)

Alperes: Európai Bizottság (képviselők: É. Gippini Fournier, R. Sauer, T. Maxian Rusche és P. Němečková meghatalmazottak)

A felperest támogató beavatkozó: Luxemburgi Nagyhercegség (képviselő: D. Holderer meghatalmazott, segítője: P. Kinsch ügyvéd)

Az alperest támogató beavatkozók: Cseh Köztársaság (képviselők: M. Smolek, T. Müller és J. Vláčil meghatalmazottak), Francia Köztársaság (képviselők: kezdetben G. de Bergues, D. Colas és J. Bousin, később D. Colas és J. Bousin meghatalmazottak), Magyarország (képviselők: kezdetben Fehér M., Bóra M., később Sonkodi B., később Steiner A. meghatalmazottak, segítőjük: Nagy P. ügyvéd, végül pedig Steiner A.), Lengyel Köztársaság (képviselő: B. Majczyna meghatalmazott), Románia (képviselők: kezdetben R. Radu és M. Bejenar, később M. Bejenar és C.-R. Canţăr meghatalmazottak), Szlovák Köztársaság (képviselő: B. Ricziová meghatalmazott), valamint Nagy-Britannia és Észak-Írország Egyesült Királysága (képviselők: kezdetben C. Brodie és S. Brandon, később C. Brodie, S. Simmons és M. Holt, később C. Brodie, S. Simmons és D. Robertson, később C. Brodie és D. Robertson, később C. Brodie, végül pedig C. Brodie és Z. Lavery meghatalmazottak, segítőik: T. Johnston barrister és A. Robertson QC)

Az ügy tárgya

Az Egyesült Királyság által a Hinkley Point C atomerőmű javára végrehajtani tervezett SA.34947 (2013/C) (korábbi 2013/N) számú állami támogatásról szóló, 2014. október 8-i (EU) 2015/658 bizottsági határozat megsemmisítése iránt az EUMSZ 263. cikk alapján benyújtott kérelem, amely határozatban a Bizottság megállapította, hogy e támogatási intézkedés az EUMSZ 107. cikk (3) cikkének c) pontja értelmében a belső piaccal összeegyeztethető volt, és engedélyezte annak végrehajtását.

Az ítélet rendelkező része

1) A Törvényszék a keresetet elutasítja.

2) Az Osztrák Köztársaság maga viseli saját költségeit, valamint az Európai Bizottság részéről felmerült költségeket.

3) A Cseh Köztársaság, a Francia Köztársaság, a Luxemburgi Nagyhercegség, Magyarország, a Lengyel Köztársaság, Románia, a Szlovák Köztársaság, valamint Nagy-Britannia és Észak-Írország Egyesült Királysága maga viseli saját költségeit.

(1) HL C 337., 2015.10.12.